दो महीने बाद ही टूट गई सड़क, रोष
बिलासपुर| बसातियांवालागांव की सड़क मरम्मत को अभी दो महीने भी नहीं हुए यह फिर से पहले वाली स्थिति में पहुंच गई। एक दशक बाद अनेक प्रयास करने पर इस सड़क की कायापलट हुई थी। लेकिन निर्माण सामग्री सही होने के चलते यह बनने से पहले टूटने लगी है।
छछरौली-बिलासपुर मेन रोड़ से बसातियांवाला गांव को जोड़ने वाली सड़क करीब दो किलोमीटर लंबी है। अरसे से यह खस्ताहाल थी। इस पर वाहन चलाना तो दूर पैदल चलना भी मुहाल हो गया था। सडक़ की मरम्मत होने से लोग परेशान थे। राजनेताओं प्रशासनिक अधिकारियों से तालमेल कर लोगों ने इसकी मरम्मत का टेंडर पास करवाया। नवंबर में सड़क की मरम्मत का काम शुरू हुआ था। सड़क का जीर्णोद्धार होने से लोगों ने राहत की सांस ली थी लेकिन बनने के बाद ही सड़क टूटने लगी। मौजूदा हालात ये हैं कि सड़क में गहरे गड्ढे बन गए हैं। जिस पर चलना जोखिमपूर्ण हो गया है। थोड़े दिनों में यह पहले से भी बदतर हो जाएगी। गांव के पूर्व सरपंच सुनील कुमार, बलकार सिंह, मनदीप सिंह, गुरमेल सिंह, अनिल कुमार राजकुमार ने बताया कि सिंह निर्माण में लापरवाही बरती गई है। घटिया निर्माण सामग्री का प्रयोग किया गया है। उनका कहना है कि ठेकेदार ने तारकोल बिछाने के बाद रोड रोलर भी नहीं चलाया। जिस कारण सड़क की बजरी बाहर निकलने लगी। उन्होंने बताया कि इस सड़क से दिन रात की आवाजाही है। बिलासपुर छछरौली के दर्जनों स्कूलों की बसें इसी रास्ते से होकर गुजरती है। बिन बरसात ही सड़क की यह हालत हो गई तो बरसात के दिनों में क्या होगा क्षेत्रवासियों ने प्रशासन से मामले की जांच कर आरोपियों के खिलाफ कार्रवाई की मांग की है।
hin_Deva hin_Deva hin_Deva